Сом мелуан 61-м щIигъу
Гъатхэ-губгъуэ лэжьыгъэхэм щыщIадзэм ирихьэлIэу, Къэбэрдей-Балъкъэрым и мэкъумэшыщIэхэм субсидиехэр хухахынущ.
Уней подсобнэ хозяйствэ зезыхьэхэр хэмыту, апхуэдэ къэрал дэIэпыкъуныгъэ ират агротехнологие Iуэхугъуэхэр, къэкIыгъэхэр зытращIэ гектар къэс тещIыхьауэ, щIым и къэуатымрэ и фIагъымрэ егъэфIэкIуэным теухуа лэжьыгъэхэр щызэфIагъэкIкIэ трагъэкIуадэм щыщ Iыхьэ мэкъумэш IэнатIэхэм хухалъхьэжын папщIэ. Абы щхьэкIэ, агрохимие, эколого-токсикологие къэпщытэныгъэхэр хьэсэхэм зэуIуу щрагъэкIуэкIын, щIым бэвагъыу къитыр ику иту республикэм щызекIуэ пщалъэм кърагъэтIэсэн хуейщ.
Мы гъэм а мурадым федеральнэ бюджетым щыщу сом мелуан 61-м щIигъу хухахынущ, республикэми а Iуэхум хуэфащэ мылъку хилъхьэнущ.
Самченкэ Светланэ.
